Na temelju Odluke Upravnog vijeća Gradske knjižnice Samobor od 28. prosinca 2018. godine te članka 29. Statuta Gradske knjižnice Samobor ( Službene vijesti Grada Samobora br. 4/09) ravnateljica Gradske knjižnice Samobor raspisuje

NATJEČAJ

za popunu radnog mjesta diplomiranog knjižničara, jedan izvršitelj na neodređeno vrijeme.

UVJETI:

Završeni diplomski sveučilišni studij ili integrirani preddiplomski i diplomski sveučilišni studij, odnosno VSS, stečeno stručno zvanje diplomiranog knjižničara u skladu sa Zakonom o knjižnicama i pravilnikom koji uređuje uvjete i način stjecanja stručnih zvanja u području knjižničarstva, položen stručni ispit za diplomiranog knjižničara, najmanje dvije godine radnog iskustva na poslovima diplomiranog knjižničara.

SPECIFIČNI UVJETI:

Poznavanje stručne obrade knjižne i neknjižne građe.

VJEŠTINE:

Komunikacijske vještine, znanje stranog jezika u govoru i pismu ( prednost engleski), računalna i informacijska pismenost, sposobnost obavljanja stručnih poslova i rada u timu, spremnost na stalno stručno usavršavanje.

Uz prijavu kandidati su dužni priložiti:

* životopis
* dokaz državljanstva (preslik domovnice ili osobne iskaznice)
* dokaze o stručnoj spremi (preslik svjedodžbe ili diplome)
* dokaz o položenome stručnom ispitu
* dokaz o radnom iskustvu

Rok za podnošenje prijava je 8 (osam) dana od dana objave.

Prijavu na natječaj s prilozima poslati na adresu:

Gradska knjižnica Samobor Krležina 9, Samobor ili na mdimnjakovic@samobor.hr s naznakom „Prijava na Natječaj za popunu upražnjenih radnih mjesta".

Urednom prijavom smatra se ona koja sadrži sve podatke i priloge navedene u javnome natječaju. Nepotpune i nepravodobne prijave neće se razmatrati.

U Samoboru, 2. siječnja 2019.

Mirjana Dimnjaković, prof.